Rebecca Ferguson (35) giftet seg i hemmelighet
I et intervju med Extra TV, avslører «Mission Impossible»-stjernen at hun har vært gift i en måneds tid. På spørsmål fra reporteren om hva hun gjorde i juleferien, sier hun: – Vi spilte masse spill. Jeg giftet meg. Familien tilbrakte juleferien på en hytte, hvor også det private bryllupet fant sted. – Jeg tror vi begge ville tråkke over alle dørstokker. Jeg er ikke veldig religiøs, jeg tror på kjærligheten, sier den nygifte skuespilleren. Til stede var venner og familie. Ferguson har avslørt at ektemannen heter Rory, men etternavnet hans er foreløpig ukjent. Paret har en seks måneder gammel datter sammen. Ferguson har sønnen Isaac (11) fra et tidligere forhold. Ferguson forteller at hun ikke gikk for en tradisjonell brudekjole. – Jeg hadde på meg et vakkert skjørt, et bryllupsskjørt, som jeg kan korte ned, legge til lommer på og bruke i Hellas i sommer, sier hun. Skuespilleren forteller at de ønsker et uformelt bryllup, hvor man kunne spille snooker, bordtennis og ha på seg komfortable klær. Den svenske 35-åringen har store Hollywood -roller bak seg, blant annet i «Mission Impossible: Fallout», som blant annet skutte scener på Preikestolen, «The Greatest Showman» hvor hun spilte mot Hugh Jackman og Zac Efron, og er nå snart aktuell i «Men in Black: International». Hun hadde også en rolle i filmatiseringen av «Snømannen».
Den svenske Hollywood-stjernen avslører at hun og kjæresten giftet seg i juleferien under en intim og privat seremoni.